Resonet in laudibus

Resonet in laudibus er en julehymne fra 1300-tallet som har vært i bruk siden i forskjellige oversettelser. I Norge er den kjent som Klinge skal et jubelkor.

På engelsk er den kjent som «Let the voice of praise resound».Hugh Keyte and Andrew Parrott, "Resonet in laudibus: Let the Voice of Praise Resound", New Oxford Book of Carols (Oxford: Oxford University Press, 1992), p.173 Skjønt den sannsynligvis er vesentlig eldre dukker den først opp i manuskriptform i Moosburggradualet av 1360. Siden er den blitt medtatt i en rekke salmesamlinger, både katolske og lutherske.Resonet in laudibus, Hymns and Carols of Christmas, accessed 27 November 2010

Det finnes ingen definitiv versjon av den latinske tekst, det er mange variasjoner, så vel som kraftig utvidede og utbroderte gjengoivelser (for eksempel motetter av den fransk-flamske komponist Orlande de Lassus eller den slovensk-tyske komponist Jacobus Gallus).[ Jacobus Gallus's version], All Music Guide, accessed 27 November 2010 Georg Wicel, som levde på Martin Luthers tid, mente i 1550 den vat en av de viktigste gledeshymnene til julesfesten. I tillegg til en originaltro engelsk oversettelse kom den ut også som «Christ was born on Christmas Day» i to avvikende oversettelser av John Mason Neale i 1853 (som tok som sitt utgangspunkt den versjon som forelå i Piae Cantiones fra 1582) og av Elizabeth Poston i 1965.

I Tyskland benyttes melodien til den tradisjonsrike «Joseph, lieber Joseph mein», opprinnelig fremført som en vuggevise av jomfru Maria i et mysteriespill på 1500-tallet i Leipzig (og usikkert/tvilsomt tilskrevet Johannes Galliculus).Joseph, lieber Joseph mein, Hymns and Carols of Christmas, accessed 27 November 2010

Den lutherske dikter og komponist Johann Walter skrev en motett på grunnlag av sangen. David Willcocks' arrangement i Carols for Choirs 2 kaller den «Resonemus laudibus».Willcocks, David; Rutter, John, Carols for Choirs 2 (Oxford: Oxford University Press, 1970), s.177

Lydfil

Referanser

Kategori:Julesanger
Kategori:Middelaldermusikk
Kategori:Piæ Cantiones